**Kristiine Linnaosa Valitsuse haldusala**

**2017. aasta**

**tegevusaruanne**

**KRISTIINE TEGEVUSKESKUS**

Keskuse tegevusvaldkonnad on Kristiine linnaosa elanikele sotsiaalteenuste osutamine, vaba aja sisustamiseks võimaluste loomine, tervisedenduse, noorsootöö, kultuuri- ja huvitegevuse teenuste osutamine. Kristiine Tegevuskeskuses toimub töö neljas struktuuriüksuses: laste- ja perede keskus, päevakeskus, koduteenuste keskus ja noortekeskus.

**Tootevaldkond: sotsiaalhoolekanne
Tootegrupp: toimetulekuraskustes isikute hoolekanne**

## 1. Toode: PÄEVAKESKUSE TEENUSED

2017. aastal oli toote kuludeks planeeritud 184037 €, täideti 182559,78 €, millest tööjõukulud olid 136880,15 € ning majanduskulud ja muud kulud olid 45679,63 €. Päevakeskuse teenuste ja toitlustamise teenuse eest saadud omatulu oli 23738,17 €.

Teenust osutab Kristiine Linnaosa Valitsuse hallatav asutus, Kristiine Tegevuskeskus, mis tegutseb Tallinna Linnavalitsuse 27. aprilli 2016 määruse nr 28 "[Kristiine Tegevuskeskuse põhimäärus](https://www.riigiteataja.ee/akt/403052016027)“ alusel. Päevakeskuse teenust osutab kaks keskust: päevakeskus ning laste ja perede keskus.

Toote eesmärk on pakkuda Kristiine linnaosa elanikele individuaalsetest vajadustest lähtuvaid, toimetulekut toetavaid sotsiaalteenuseid. Päevast rakendust ja aktiivset osavõttu ühiskondlikust elust võimaldatakse linnaosa eakatele, puuetega inimestele, lastega peredele jt abivajajatele. Päevakeskuse teenuste osutamine on laste- ja perede keskuse ning päevakeskuse ülesanne.

Järgnevalt on toodud välja päevakeskuse teenused struktuuriüksuste põhiselt:

### LASTE- JA PEREDE KESKUS

2017. aastal toimus töö Laste ja perede keskuses peamiselt kahes valdkonnas. Laste päevakeskuse teenuse raames said Kristiine linnaosa põhikooliealised õpi- ja käitumisraskustega lapsed ning nende perekonnad õpiabi, psühholoogilist- ja sotsiaalnõustamist. Korraldati laste huvitegevust linnalaagrite, ühisürituste ja väljasõitudega. Laste päevakeskuse teenuse osutamisel lähtuti võrgustikutöö põhimõtetest.

Sotsiaalkorterites osutati toetavat pereteenust ning tehti klienditööd tegevuskava alusel, mille eesmärgiks oli parandada klientide toimetulekuoskusi igapäevaelus, mis on pärsitud sotsiaalsete, majanduslike, psühholoogiliste või terviseprobleemide tõttu.

#### Laste päevakeskus

##### Laste päevakeskuse teenus

Laste päevakeskuse teenust osutati 2017. aastal 36-le põhikooliealisele lapsele ja nende perekondadele. Lapsed olid vanuses 7-16 aastat. Nendest 25 olid eestikeelsed ja 11 muukeelsed. Esmakordselt osutati teenust kahele lapsele pagulaste perekonnast. Teenusel olevate laste üldarv jäi eelmise aastaga samale tasemele. Läbivoolavus on vähenenud ning enamus kliente jääb teenusele pikemaajaliselt. Kohal käimiste arv tõusis mõne võrra võrreldes eelnevate aastatega.

|  |  |  |  |
| --- | --- | --- | --- |
|  |  2015 | 2016 | 2017 |
|  | Muutuse % |  | Muutuse % |
| Lapsi kokku | 41 | 34 | *-17%* | 36 | *+6%* |
| Eestikeelseid | 26 | 22 | *-15%* | 25 | *+14%* |
| Venekeelseid | 15 | 12 | *-20%* | 9 | *-25%* |
| Muukeelseid |  |  |  | 2 | *+200%* |
| Tüdrukuid | 22 | 16 | *-27%* | 16 | *0%* |
| Poisse | 19 | 18 | *-5%* | 20 | *+11%* |
| Kohal käimised | 1674 | 1674 | *0%* | 1733 | *+4%* |

Laste päevakeskuses viisid 2017. aastal läbi oma erialase praktika 2 Tallinna Ülikooli tudengit, kes olid abiks õpiabi osutamise ja huvitegevuse korraldamisega. Neile anti ülevaade töö sisust ning vajalikust dokumentatsioonist.

2017. aasta kevadel osales Laste ja perede keskus terviseprojekti kirjutamises Tallinna Sotsiaal- ja Tervishoiuametile. Projekti „ Ratsutades terveks ja rõõmsaks” abil toimusid augustikuus neli algajate ratsatundi kümnele Kristiine Tegevuskeskuse Laste päevakeskuse põhikooliealisele õpi- ja/või käitumishäiretega lapsele, kelle pered vajavad sotsiaalset kõrvalabi. Eesmärgiks on sihtrühmale uue sportimisvõimaluse tutvustamine ratsaspordi näol.

Lisaks projektile toimusid igal koolivaheajal linnalaagrid, kus õpilased said osa erinevatest väljasõitudest. Kõige kaugem väljasõit toimus Haapsalusse, kus läbiti haridusprogramm muuseumides. Keskus osales oma valmistatud toodangut müües Kristiine linnaosas toimunud laatadel.

2017. aasta toitlustamise eelarvest kulus 7311,82 €.

|  |  |  |  |
| --- | --- | --- | --- |
|  |  2015 | 2016 | 2017 |
|  | Muutuse % |  | Muutuse % |
| Eelarve summa € | 7800 | 7800 | *0%* | 7411 | *-5%* |
| Toiduportsjonite arv | 1326 | 1509 | *+14%* | 1620 | *+7%* |
| Toitlustatud laste arv | 41 | 34 | *-17%* | 35 | *+3%* |
| Jagatud toidupakkide arv | 89 | 100 | *+12%* | 100 | *0%* |
| Toidupakke saanud perede arv | 43 | 42 | *-2%* | 41 | *-2%* |
| Laste arv pakke saanud peredes | 122 | 86 | *-30%* | 88 | *+2%* |

2017. aastal jäi prognoositud laste toitlustamise eelarvest kulutamata 99,18 €. Võrreldes eelneva aastaga on üldised näitajad jäänud samale tasemele. Kristiine linnaosa vähekindlustatud lastega peredele komplekteeris ning jagas Laste ja perede keskus toidupakke jätkuvalt kord kvartalis. Toidupakke saanud perekondade arv on jäänud muutumatult samale tasemele eelmise aastaga.

##### Psühholoogiline nõustamine

Psühholoogilise nõustamise teenust on Laste ja perede keskuses saanud 2017. aastal 51 klienti, kellest 36 klienti olid venekeelt kõnelevad inimesed. Oluliselt on sellel aastal suurenenud ka eesti keelsete klientide osakaal võrreldes eelmise aastaga.

|  |  |  |  |
| --- | --- | --- | --- |
|  | 2015 | 2016 | 2017 |
| Klientide arv | Muutuse % | Klientide arv | Muutuse % |
| Kliente kokku | 50 | 43 | *-14%* | 51 | *+19%* |
| Eestikeelseid | 38 | 5 | *-86%* | 15 | *+200%* |
| Venekeelseid | 18 | 38 | *+111%* | 36 | *-5%* |
| Nõustamisi kokku | 88 | 171 | *+94%* | 168 | *-2%* |

#### Toetav pereteenus ja eluruumi tagamise teenus

2017. aastal osutas Laste ja perede keskus sotsiaalkorterites elavatele klientidele toetavat pereteenust. Samuti tehti tööd klientidega, kes on paigutatud sotsiaaleluruumi eluruumi tagamise teenusele. Eluruumi tagamise teenuse eesmärk on eluruumi kasutamise võimaldamine isikule, kes ei ole sotsiaalmajanduslikust olukorrast tulenevalt võimeline endale eluruumi tagama. Toetava pereteenuse eesmärk oli parandada lapsevanemate vanemlikke ja toimetulekuoskusi, mis on puudulikud sotsiaalsete, majanduslike, psühholoogiliste või terviseprobleemide tõttu.

|  |  |  |  |
| --- | --- | --- | --- |
| Üldandmed | 2015 | 2016 | 2017 |
|  | Muutuse % |  | Muutuse % |
| Teenuste saajad | 39 | 37 | *-5%* | 37 | *0%* |
| Toetava pereteenuse kliendid | 10 | 11 | *+10%* | 11 | *0%* |
| Uued kliendid | 3 | 2 | *-33%* | 1 | *-50%* |
| Lahkunud kliendid | 3 | 1 | *-66%* | 3 | *+200%* |
| Sotsiaaltöötajad | 1 | 1 | *0%* | 1 | *0%* |

Klientide kirjeldus:

|  |  |  |  |
| --- | --- | --- | --- |
| Sugu | 2015 | 2016 | 2017 |
|  | Muutuse % |  | Muutuse % |
| Mees | 20 | 20 | *0%* | 19 | *-5%* |
| Naine | 19 | 18 | *-5%* | 18 | *0%* |
| Kokku | 39 | 37 | *-5%* | 37 | *0%* |

|  |  |  |  |
| --- | --- | --- | --- |
| Vanus | 2015 | 2016 | 2017 |
| -17 | 6 | 6 | 6 |
| 18-24 | 1 | 1 | 2 |
| 25-29 | 4 | 4 | 4 |
| 30-39 | 9 | 6 | 6 |
| 40-49 | 3 | 4 | 3 |
| 50-59 | 4 | 5 | 4 |
| 60-64 | 5 | 3 | 3 |
| 65-74 | 6 | 7 | 8 |
| 75-79 | 1 | - | 0 |
| 80+ | - | 1 | 1 |
| Kokku | 39 | 37 | 37 |
| Keskmine vanus | 41,9 | 42,4 | 42,7 |

|  |  |  |  |
| --- | --- | --- | --- |
| Klient elab | 2015 | 2016 | 2017 |
|  | Muutuse % |  | Muutuse % |
| üksi | 26 | 22 | *-15%* | 22 | *0%* |
| lapsega koos (samuti teenuse saaja) | 5 | 5 | *0%* | 5 | *0%* |
| vanemaga koos (samuti teenuse saaja) | 6 | 6 | *0%* | 6 | *0%* |
| abikaasa või elukaaslasega koos (samuti teenuse saaja) | 2 | 4 | *+100%* | 4 | *0%* |
| lapsega koos | - | - | *0%* | 0 | *0%* |
| Kokku | 39 | 37 | *-5%* | 37 | *0%* |

|  |  |  |  |
| --- | --- | --- | --- |
| Sotsiaalne seisund | 2015 | 2016 | 2017 |
|  | Muutuse % |  | Muutuse % |
| Mittetöötav pensionär | 8 | 8 | *0%* | 11 | *+38%* |
| Töövõimetus pensionär | 18 | 17 | *-6%* | 15 | *-12%* |
| Muu | 13 | 12 | *-8%* | 11 | *-8%* |
| Kokku | 39 | 37 | *-5%* | 37 | *0%* |

|  |  |  |  |
| --- | --- | --- | --- |
| Puudetoetuse saajate osakaal | 2015 | 2016 | 2017 |
|  | Muutuse % |  | Muutuse % |
| Puuet ei ole | 22 | 21 | *-5%* | 22 | *+5%* |
| Keskmine puue | 10 | 9 | *-10%* | 10 | *+11%* |
| Raske puue | 7 | 7 | *0%* | 5 | *-30%* |
| Sügav puue | - | - | *0%* | 0 | *0%* |
| Kokku | 39 | 37 | *-5%* | 37 | *0%* |

### PÄEVAKESKUS

##### Huvitegevus

|  |  |  |  |
| --- | --- | --- | --- |
| Teenused ja tegevused | 2015 | 2016 | 2017 |
|  | Muutuse % |
| Avalikud üritused | 99 | 89 | 85 | *-4%* |
| Osalejaid üritustel | 4807 | 5581 | 5959 | *+7%* |
| Huviringid/klubid | 32 | 32 | 33 | *+3%* |
| Osalejaid ringides/klubides | 558 | 555 | 512 | *-8%* |
| Püsikliendid vähemalt 1x nädalas | 390 | 368 | 365 | *-1%* |
| Püsikliendid vähemalt 1 x kuus | 558 | 555 | 512 | *-8%* |

2017. aasta alguses jätkasid tegevust kõik huviringid, aasta teisel poolel lõpetas juhendaja lahkumise tõttu saksa keele ring. Kevadel liitus aiandushuviliste ring ja sügisel mäluring. Ringide koosseisud on vähenenud keelte ja arvutiõppe poolel. Samuti on koosseis vähenenud Lauluklubis, kus vahetus juhendaja. Lauluklubis ei käida ainult koos laulmas, vaid tegevus on viidud professionaalsemale tasemele.

Avalike ürituste arv on jäänud enamvähem samale tasemele, üritustest osavõtjate arv on aga suurenenud. Jätkatud on igakuiselt avatud ürituste sarju „Kohtumine huvitava persooniga“, „Tervisepäev“ ja „Kohtumine linnaosavanemaga“. Toimus neli väljasõitu Eesti piires, neist reis Setumaale oli 2-päevane. Lisaks said eakad koos käia elamusgolfi mängimas ja erinevatel teatri ühiskülastustel.

Korraldatud on kuus suuremat kontserti: uusaasta-, vabariigi aastapäeva-, naistepäeva-, emadepäeva- ja jõulukontsert.

##### Toitlustamine

|  |  |  |  |  |
| --- | --- | --- | --- | --- |
|  | Isikute arv2015 | Isikute arv2016 | Isikute arv2017 | Kasv või langus %võrreldes eelnevaaastaga |
| Toimetulekut toetav toitlustusteenus | 17 | 18 | 20 | 11,11% |

Teenust saavate isikute arv on aastate lõikes stabiilne, ressursid osutada teenust suuremas mahus on olemas.

##### Tugiteenused

|  |  |  |  |
| --- | --- | --- | --- |
| **Iluteenused** | 2015 | 2016 | 2017 |
| Isikute arv | Teenuse kasutamise kordade arv | Isikute arv | Teenuse kasutamise kordade arv | Isikute arv | Teenuse kasutamise kordade arv |
| Kosmeetik | 106 | 267 | 110 | 282 | 93 | 393 |
| Juuksur | 815 | 1161 | 810 | 1064 | 530 | 1018 |
| Maniküürija/pediküürija | 280 | 998 | 284 | 1004 | 254 | 1629 |
| **Iluteenused kokku:** | **1201** | **2426** | **1204** | **2350** | **877** | **3040** |
| Kasv või langus % võrreldes eelneva aastaga | *+9%* | *-2%* | *+0,2%* | *-3%* | *-27%* | *+29%* |

Iluteenuste klientide arvu 27% vähenemine on tingitud ühe juuksuri lahkumisest, kes võttis kaasa suure osa oma klientuurist. Samal ajal on aga iluteenuste kasutamine suurenenud 29%, mis näitab, et teenuste kättesaadavus klientidele on oluliselt paranenud. Alates detsembrist õnnestus leida uus juuksur, kes teostab ka meeste juukselõikust.

|  |  |  |  |
| --- | --- | --- | --- |
| **Tervisedenduslikud tegevused** | 2015 | 2016 | 2017 |
| Isikute arv | Teenuse kasutamise kordade arv | Isikute arv | Teenuse kasutamise kordade arv | Isikute arv | Teenuse kasutamise kordade arv |
| Jõusaal | 17 | 102 | 19 | 301 | 10 | 188 |
| Massaaž | 119 | 952 | 119 | 766 | 61 | 545 |
| Vererõhu mõõtmine | 29 | 203 | 31 | 210 | 27 | 194 |
| **Terviseteenused kokku:** | **165** | **1257** | **169** | **1277** | **98** | **927** |
| Kasv või langus % võrreldes eelneva aastaga | *+16%* | *+40%* | *-8%* | *-4%* | *-42%* | *+27%* |

Jõusaali kasutajate arv on vähenenud 9 kliendi võrra, kliendid, kes varasemalt kasutasid liigeste rehabiliteerimiseks trenažööride abi, võtavad nüüd osa eakate võimlemistest. Vähenenud on ka massaazis käivate klientide arv, kuna suurema osa 2017. aastast töötas vaid 1 massöör, samuti kõrgenesid teenuste hinnad.

|  |  |  |  |
| --- | --- | --- | --- |
| **Muud tugiteenused** | 2015 | 2016 | 2017 |
| Isikute arv | Teenuse kasutamise kordade arv | Isikute arv | Teenuse kasutamise kordade arv | Isikute arv | Teenuse kasutamise kordade arv |
| Koopiate tegemine | 44 | 232 | 58 | 244 | 57 | 248 |
| Arvuti kasutamine | 53 | 623 | 64 | 641 | 65 | 648 |
| Pesu/dušš | 257 | 1480 | 234 | 1522 | 155 | 1276 |
| **Muud tugiteenused kokku:** | **354** | **2335** | **356** | **2407** | **277** | **2172** |
| Kasv või langus % võrreldes eelneva aastaga | *+41%* | *+5%* | *+0,5%* | *+3%* | *-22%* | *-10%* |

Muude tugiteenuste klientide ja tarbimiste arv on võrreldes eelmise aastaga stabiilne, välja arvatud pesu pesemise ja duššiteenus, mille tarbijate arv kahanes. Suur muudatus näitajates tuleneb sellest, et Sõpruse puiestee 5 munitsipaaleluruumide elanikud, kellest suur hulk olid selle teenuse tarbijad, kuna korterites ei olnud dušši ega pesu pesemise võimalust, paigutati ümber teistesse linnaosadesse.

## 2. Toode: KODUTEENUSED

2017. aastal oli toote kuludeks planeeritud 305191 €, täideti 304451,92 €, millest tööjõukulud olid 285720,77 € ning majanduskulud ja muud kulud olid 18731,15 €. Koduteenuste osutamise eest saadud omatulu oli 6583,77 €.

Teenust osutab Kristiine Linnaosa Valitsuse hallatav asutus, Kristiine Tegevuskeskuse koduteenuste keskus, mis tegutseb Tallinna Linnavalitsuse 27. aprilli 2016 määruse nr 28 "[Kristiine Tegevuskeskuse põhimäärus](https://www.riigiteataja.ee/akt/403052016027)“ alusel.

Toote eesmärk on parandada abivajajate igapäevaelu kvaliteeti nendele harjumuspärases keskkonnas toimetulemiseks. Koduteenused sisaldavad koduabi ja isikuabi. Teenust osutatakse puudega inimestele ja eakatele. Koduteenuseid osutatakse nii sotsiaaleluruumide elanikele kui avahoolduse klientidele.

### KODUTEENUSTE KESKUS

##### Koduteenused

Koduteenuste osutamine 2017. aastal:

|  |  |  |  |
| --- | --- | --- | --- |
| **Üldandmed** | **2015** | **2016** | **2017** |
|  | Muutus % |  | Muutus % |
|  **Teenuse saajad kokku** | **164** | **166** | ***+1,2*** | **164** | ***-1,2%*** |
| Avahooldus | 116 | 112 |  | 109 |  |
| Sotsiaalmaja elanikud | 48 | 54 | 55 |
| s.h. toit ratastel | 29 | 30 | 32 |
|  |
|  **Uued kliendid kokku** | **45** | **35** | ***-22%*** | **22** | ***-37%*** |
| Avahooldus | 30 | 28 |  | 18 |  |
| Sotsiaalmaja elanikud | 15 | 7 | 4 |
|  |
|  **Lahkunud kliendid kokku** | **34** | **23** | ***-32%*** | **24** | ***+4,3%*** |
| Avahooldus | 32 | 17 |  | 17 |  |
| Sotsiaalmaja elanikud | 2 | 6 | 7 |
| **Töötajaid kokku** | **22** | **22** | ***0%*** | **22** | ***0%*** |
| Avahoolduse hooldustöötajad | 11 | 11 |  | 12 |  |
| Sotsiaalmaja hooldustöötajad | 8 | 8 | 7 |
| Tegevusjuhendaja | 1 | 1 | 1 |
| Sotsiaaltöötaja | 0 | 0 | 0 |
| Hooldusjuht | 1 | 1 | 1 |
| Struktuuriüksuse juht | 1 | 1 | 1 |

Klientide kirjeldus:

|  |  |  |  |
| --- | --- | --- | --- |
| **Sugu** | **2015** | **2016** | **2017** |
|  | Muutuse % |  | Muutuse % |
| Mees | 24 | 31 | *+29%* | 33 | *+6,4%* |
| sh puudega: | 23 |  |
| Naine | 140 | 135 | *-3,5%* | 131 | *-2,9%* |
| sh puudega: | 70 |  |
| Kokku | 164 | 166 |  | 164 |  |

|  |  |  |  |
| --- | --- | --- | --- |
| **Vanus** | **2015** | **2016** | **2017** |
| -17 | - | - | - |
| 18-24 | - | - | - |
| 25-29 | 1 | - | - |
| 30-39 | - | 1 | 1 |
| 40-49 | 1 | 3 | 3 |
| 50-59 | 4 | 3 | 4 |
| 60-64 | 8 | 4 | 3 |
| 65-74 | 31 | 31 | 25 |
| 75-79 | 16 | 19 | 26 |
| 80+ | 103 | 105 | 102 |
| Kokku | 164 | 166 | 164 |

|  |  |  |  |
| --- | --- | --- | --- |
| **Klient elab** | **2015** | **2016** | **2017** |
|  | Muutuse % |  | Muutuse % |
| üksi elavad | 139 | 140 | *+0,7%* | 141 | *+0,7%* |
| perede koosseisus elavad | 25 | 26 | *+4%* | 23 | *-11,5%* |
| s.h. perede arv | 8 | 11 | *+37,5%* | 8 | *-27,2%* |
| Kokku | 164 | 166 |  | 164 |  |

|  |  |  |  |
| --- | --- | --- | --- |
| Sotsiaalne seisund | **2015** | **2016** | **2017** |
|  | Muutuse % |  | Muutuse % |
| Vanaduspensionär | 149 | 155 | *+4%* | 156 | *+0,6%* |
| Töövõimetus- pensionär | 15 | 11 | *-36%* | 8 | *-27,2%* |
| Muu | - | - |  | - |  |
| Kokku | 164 | 166 |  | 164 |  |

|  |  |  |  |
| --- | --- | --- | --- |
| **Teenuse hind klientidele** | **2015** | **2016** | **2017** |
| Tasuta | 75 | 80 | 81 |
| Tasuline 0.64 €/h | 22 | 15 | 7 |
| Tasuline 3.45 €/h | 67 | 71 | 76 |
| Kokku | 164 | 166 | 164 |

##### Juhendatud päevategevus

Juhendatud päevategevuse teenus on mõeldud Kristiine linnaosa eakatele inimestele, kelle vitaalsus ja huvi sotsiaalse tegevuse vastu on säilinud, kuid kes tunnevad end üksikuna ning vajavad julgustamist ja aktiviseerimist ühiskonna elus kaasa löömisel. Teenus toetab igapäevaeluga toimetulekut ja annab võimaluse elada aktiivset ja täisväärtuslikku elu ka vanemas eas.

Tegevusjuhendaja suunamisel toimuvad erinevad arendavad tegevused (käsitöö, võimlemine, muusikateraapia, raamatute ja ajalehtede ettelugemine, päevaprobleemide arutelud, filmide vaatamine, lauamängude mängimine jm).

Juhendatud päevategevuse teenuse osutamine 2017. aastal:

|  |  |  |  |
| --- | --- | --- | --- |
| **Üldandmed** | **2015** | **2016** | **2017** |
|  | Muutus % |  | Muutus % |
| Juhendatud päevategevuse teenus | 12 | 9 | *-25%* | 10 | *+10%* |

**Tootevaldkond: noorsootöö
Tootegrupp: noorsootöö**

## 3. Toode: NOORSOOTÖÖ

2017. aastal oli toote kuludeks planeeritud 81063 €, täideti 81059,92 €, millest tööjõukulud olid 59157,30 € ning majanduskulud ja muud kulud olid 21902,62 €. Ruumide rentimise ja noortelaagrite korraldamise eest saadud omatulu oli 1904 €.

Teenust osutab Kristiine Linnaosa Valitsuse hallatav asutus, Kristiine Tegevuskeskuse noortekeskus, mis tegutseb Tallinna Linnavalitsuse 27. aprilli 2016 määruse nr 28 "[Kristiine Tegevuskeskuse põhimäärus](https://www.riigiteataja.ee/akt/403052016027)“ alusel.

Toote eesmärgiks on osutada noortekeskuse teenust, korraldada ja arendada piirkondlikku noorsootööd ning korraldada rahvusvahelisi ja riigisiseseid noorteprojekte ja -vahetusi. Noortekeskus loob võimalusi noortele vaba aja sisustamiseks ja eneseteostamiseks läbi kaasava keskkonna. Kristiine Noortekeskuse klientideks on kõik Tallinna linna noored vanuses 7-26 eluaastat.

### NOORTEKESKUS

Noortekeskuse külastuste arv ja majaväliste külastuste arv:

|  |  |
| --- | --- |
|  | **2017** |
| **Kuu** | **Keskuse külastused\*** | **Majavälised külastused\*\*** | **Kokku** |
| Jaanuar | 288 | 156 | 444 |
| Veebruar | 361 | 203 | 564 |
| Märts | 746 | 209 | 955 |
| Aprill | 509 | 112 | 621 |
| Mai | 572 | 344 | 916 |
| Juuni | 397 | 45 | 442 |
| Juuli | 121 | 0 | 121 |
| August | 268 | 75 | 343 |
| September | 233 | 150 | 383 |
| Oktoober | 397 | 3 | 400 |
| November | 273 | 64 | 337 |
| Detsember | 551 | 32 | 583 |
| **KOKKU** | **4716** | **1393** | **6109** |

*\* Külastajad, kes on kasutanud noortekeskuse teenuseid noortekeskuses.
 \*\* Külastused, mis on registreeritud noortekeskusest väljaspool.*

Lahtiolekuaeg tundides - kuude lõikes:

|  |  |
| --- | --- |
|  | **2017** |
| **Kuu** | **Noortekeskuse, sh avatud noorteruumi lahtiolekuaeg (tundides)** | **Lahtiolekuaja välised ruumikasutused (tundides)** | **Märkused** |
| jaanuar | 132 |  |  |
| veebruar | 113 | 2 |  |
| märts | 158 | 7 |  |
| aprill | 111 | 6,5 |  |
| mai | 132 | 8 |  |
| juuni | 120 | 5,5 |  |
| juuli | 60 |  | Kinni 17.- 26.07 - puhkused. Samal ajal jätkus noorte töö- ja õppimisvõimaluste otsimise toetamise teenus (Tugila). |
| august | 138 | 3 |  |
| september | 126 | 2 |  |
| oktoober | 152 | 3,5 |  |
| november | 132 | 1,5 |  |
| detsember | 108 | 24,5 |  |
| **KOKKU** | **1482 h** | **63,5 h** | **60 h** |

Toimunud klubid/stuudiod (nimi, lühikirjeldus, toimumiskordade arv, külastusi kokku, korraldaja, osavõtutasu noorele).

|  |  |  |  |  |
| --- | --- | --- | --- | --- |
| **Klubi nimi** | **Lühikirjeldus** | **Toimumis-kordade arv** | **Külastusi** **kokku** | **Korraldaja ja osavõtutasu** **noorele (eurot)**  |
| Tervis käib kõhu kaudu | Kokanduse töötuba, mille käigus räägitakse isevalmistatud ja tervisliku toidu tähtsusest meie elus ning arutletakse, kuidas planeerida soodsalt kõhusõbralikku lõunat alternatiivina ebatervislikele kiirnuudlitele. Tegevus toimub väikeses grupis ja õpitakse lisaks kasutama söögivalmistamise põhitõdesi. | 5 | 23 | Tasuta |
| Noortekohtumised | Depressiooniga võitlevate noorte kohtumised ja tegevused, mille eesmärk on oma probleeme jagada ja pakkuda grupisisest tuge. Noortekohtumisi veab vabatahtlikult üks noor ja tema on ka idee algataja. Kohtumised on avatud kõigile, keda see teema puudutab ja toimuvad üle ühe teisipäeva. Planeeritakse rahvusvahelist projekti organiseerimist. | 9 | 89 | Vabatahtlik ChristelleTasuta |
| Hispaania keele tunnid EVS vabatahtliku Angela juhendamisel | EVS vabatahtliku Angela juhendamisel toimuvad keeletunnid. Keeletunnid toimuvad kahes grupis: teisipäeviti ja neljapäeviti  | 40 | 155 | Tasuta |
| Meediaklubi | Meediaklubi pakub praktilist meediakogemust.Läbi mängu(de) õpitakse käsikäes nii meediat kui loomingulisust ja lisaks tundma erinevaid meedia platvorme. Mõeldakse välja huvitavaid ideid ja lugusid ning iga poolaasta lõpuks valmib üks praktiline projekt.  | 35 | 459 | BM Meedia35€/kuu |
| Itaalia keele tunnid | EVS vabatahtliku Michela juhendamisel toimuvad keeletunnid ja keelepraktika. Keeletunnid toimuvad kahes grupis: teisipäeviti ja neljapäeviti  | 9 | 77 | Tasuta |

### Olulisemad tegevused 2017. aastal

* Meeskonnatöö tugevdamine läbi mitmete meeskonnakoolituste ja ühisürituste.
* Tegevuskeskuse töötajad võtsid osa kokku 35 koolitusest/seminarist. Aktuaalseteks koolitusteemadeks olid juhtimisalased koolitused, hea klienditeeninduse alused ja esmaabi. Tsentraliseeritud koolituskava raames avanes võimalus saata töötajaid koolitusele „Leinava kliendiga toimetulek”, mille kohta saime töötajatelt palju positiivset tagasisidet, kuna antud teema on sotsiaalvaldkonna töötajate igapäevatöös väga aktuaalne. Samuti võib välja tuua hooldustöötajate supervisiooni, milles osalesid kõik hooldustöötajad.
* Tegevuskeskuse rekonstrueerimisega seotud tööd. Tulevaste tööruumide planeerimine analüüsides teenuste vajadusi. Mõeldud läbi päevakeskuse töökorraldus rekonstrueerimise ajaks.
* Sattudes juhusliku valikuna Veterinaar- ja Toiduameti ning Tööinspektsiooni kontrolli valimisse, läbitud kontrollid ilma ettekirjutusteta.

Päevakeskus:

* Lauluklubile on leitud uus juhendaja. Käivitunud on mäluring ja vabatahtlike juhendajatega “Aiahuviliste ring” ning igakuiselt toimuvad erinevad töötoad käsitöö huvilistele.
* Avalikest üritustest osavõtt on suurenenud. Korraldasime esmakordselt ülelinnalise eakate bowlinguturniiri, millest võtsid osa ka võistkonnad Tartust ja Viimsist.
* Lisaks igal kuul toimuvatele terviseloengutele toimus koostöös linnaosavalitsusega eakate tervisepäev erinevate loengute, tegevuste ja tervisetoodete tutvustamisega.
* 2017 a. novembris viidi praktikandi poolt läbi kliendiuuring, kus kliendiküsitluse kokkuvõttes kaardistati, et Kristiine Tegevuskeskuse päevakeskus vastab klientide ootustele, hinnatakse sõbralikku ja mõnusat õhkkonda, ruumid on korras ja puhtad, tegevused on huvitavad, teenused on kvaliteetsed, töötajad tunnevad oma tööd ning infot jagatakse piisavalt. Päevakeskuse tegevustes osalemine muudab klientide elu huvitavamaks. Kliendi ootustes on esikohal suuremad ja õhurikkamad ruumid.

Koduteenuste keskus:

* Korraldatud on traditsiooniliselt Energia tn 13 ja Sõpruse pst 5 sotsiaaleluruumide elanikele ühisüritusi nt tähistades vabariigi aastapäeva ja jõulupühi.
* Eelmisel aastal viidud sisse uus teenus – transporditeenus, et teha koduteenuste klientidele kättesaadavamaks meditsiiniteenuseid. Hea meel on sellest, et teenust kasutatakse üha rohkem.
* Viidud sisse regulaarsed pediküüripäevad, mil koduteenuste klient tuuakse kodust päevakeskusesse teenusele ja viiakse peale visiiti koju tagasi.
* Juhendatud päevategevuse teenuse raames toimusid erinevate ürituste külastused ja suvised väljasõidud.
* Energia 13 koduteenuste keskuses mindi üle e-Prisma teenusele, mis lihtsustab hooldustöötajate tööd ja annab võimaluse paremaks ajakasutuseks.
* Hooldustöötajad läbisid erinevaid tööks vajalikke koolitusi ning tänu Sotsiaal- ja Tervishoiuameti projektile ja toetusele õnnestus pakkuda kõigile hooldustöötajatele soodsatel tingimustel supervisiooni.
* 2017. aasta aprillis alustasid Tallinna Tervishoiu Kõrgkoolis kahe-aastase töökohapõhise õppekava alusel 2 hooldustöötajat omistama hooldustöötaja kutset.
* Oktoobris toimunud traditsioonilisel ülelinnalisel hooldustöötajate motivatsioonipäeval osalesid enamus hooldustöötajatest.
* Hooldustöötajate palkade ühtlustamisega seoses, tehti ettevalmistusi koduteenuste osutamise ümberkorraldamiseks ning koduteenuste tulemuslikumaks osutamiseks Energia 13 koduteenuste keskuses.

Laste ja perede keskus:

* Kristiine linnaosa õpiraskustega lastele õpitulemuste parandamine läbi õpiabi andmise ja võrgustikutöö korraldamise.
* Tasuta linnalaagrite korraldamine, et sisustada vähekindlustatud laste koolivaheaegasid.
* Projekti „ Ratsutades terveks ja rõõmsaks” edukas läbiviimine.
* Välja töötatud toimiv töökava laste sotsiaalsete oskuste arendamiseks. Iga kuu keskendutakse erineva sotsiaalse oskuse arendamisele läbi tegevuste ja rollimängude.

Noortekeskus:

* ANK projektide kirjutamine, lisarahastuse saamine ja edukas projektide läbiviimine. Projekt „Mis värvi on tunded ja mõtted?“ pälvis tunnustuse Suured Teod 2017 konkursil.
* Noortekeskuse 15 tegevusaasta täitumine. Selle tähistamine ja meediakajastuse saamine.
* Viidi läbi linnalaagreid ja jalgrattalubade koolitusi. Saadud tagasisidet piirkonna laste vanemate poolt, et nende tegevuste järgi on jätkuvalt nõudlus. Tehtud tulemuslikku koostöö PPA-ga jalgratta lubade koolituse osas ning koolidega linnalaagrite osas.
* Noorte omaalgatuse toetamine ja uute omaalgatuslike mõtete ja ideedega noorte jõudmine noortekeskusesse. Hea on tõdeda, et järjest enam pöörduvad noored omaalgatuse toetamise ideedega noortekeskuse poole, kus saavad tuge oma ideede elluviimiseks.
* Noorte pöördumised noortekeskusesse õppimise ja töötamise võimaluste teemadel on suurenenud. Tänu meedia kajastusele on Tugila programmini (noorte tugiisiku teenus) leidnud tee paljud noored ja laste vanemad.
* Kristiine noortekeskus pakkus koolidele võimalust osaleda mitmekülgsetes ja arendavates mitteformaalse õppe töötubades. Kõik töötoad toimusid Kristiine noortekeskuses. Võimalik oli valida 6 erineva programmi vahel. Programmi pikkus oli orienteeruvalt 1,5 tundi. Kokku viidi kooliprogramme läbi 21 korral ja kõige olulisemaks selle tegevuse raames oli otsekontakt õpetajatega ning tänu sellele noortekeskuse olemuse ja väljundi teadvustamine. Saadi head tagasisidet varasemalt toimunud kooliprogrammide kohta.

### Olulisemad eesmärgid ja tegevused 2018. aastal

* Jätkata personali koolitusi ja meeskonna ühtsuse arendamist läbi ühiste tegevuste.
* Läbi koolitustel osalemise, tagada klientidele parim võimalik teenuse osutamine, koolitatud ja laia silmaringiga spetsialistide poolt.
* Asutuse dokumentatsiooni korrastamine ja ajakohastamine.
* Valmistumine 2018. aasta suvel alustatava rekonstrueerimisega (aadressil Sõpruse pst 5). Päevakeskuse tööruumide ümberpaigutamine ja teenuste ümberkorraldamine rekonstrueerimise ajaks. Rekonstrueerimine viiakse läbi kahes etapis, esialgselt remonditakse Sõpruse pst 5 B-korpus, millest tulenevalt on planeeritud töötajate tööruumid jagada Energia 13 ja Sõpruse pst 5 A-korpusesse. Päevakeskuse tegevused, mis on väiksema ruumivajadusega, viiakse läbi Sõpruse pst 5 A-korpuse söögitubades ja laste päevakeskuse ruumides hommikusel ajal. Suurema ruumivajadusega tegevusteks (tants, sporditegevused, avalikud üritused ja kontserdid) renditakse Puuetega Inimeste Koja (Endla 59) ruume.

Päevakeskus:

* Korraldada eakaid kaasavaid suurüritusi nagu bowlinguturniir, päevakeskuse ringide kontsertetendus Eesti100 ja tervisepäev linnaosa eakatele.
* Valmistada kliente ette remondiperioodiks ning leida lahendused ringide toimimiseks remondiperioodil.

Koduteenuste keskus:

* Eesti Vabariigi 100. sünnipäeva tähistamine ning jõulupühade tähistamine ühisürituste korraldamisega Energia tn 13 ja Sõpruse pst 5 sotsiaaleluruumide elanikele.
* Seoses Sõpruse pst 5 rekonstrueerimise algusega juunis, toitlustusteenuse klientide liitmine valmistoidu kojutoomise teenusega.
* Töötajatele tööks vajalike koolituste, jätkusupervisiooni ning meeskonna koolituste võimaldamine.
* Energia tn 13 koduteenuste keskuses koduteenuste osutamise ümberkorralduste läbiviimine, erinevate osapoolte vajadusi arvestades. Sh hooldustöötajate töökorralduse muutmine läbi töögraafikute muutmise ja töökoormuste ühtlustamise.

Laste ja perede keskus:

* Projektide kirjutamine, et saaksid taas toimuda põnevad linnalaagrid, mis pakuks vähekindlustatud perekondade lastele võimalusi tegeleda erinevate huvitegevustega.
* Laste päevakeskuse psühholoogi tööaja suurendamise abil (0,8) teenuse kvaliteedi tõus ja osutamine enamatele klientidele.
* Laste päevakeskuse teenuse huvides Sotsiaal- ja Tervishoiuametile projektide kirjutamine ning laste vaba aja sisustamine linnalaagrite näol.

Noortekeskus:

* Noortekeskuse prioriteedid 2018. aastal on noorte omaalgatuse toetamine ja sealhulgas vabatahtliku töö väärtustamine, noorte tööturule sisenemise toetamine ja piirkonna teiste noortega töötavate asutustega koostöö tugevdamine.
* Saada rahastust projektidele ja projektid edukalt läbi viia. Plaanis on kirjutada 2 ANK projekti ja 1 rahvusvaheline projekt. Sügisel edukalt lõpetada Tugila projekt.
* Osaleda endisest rohkem koolitustel, mis toovad valdkonda uusi väärtusi ja meetodeid noortekeskuse igapäevatööks ning tutvustavad uusi trende valdkonnas.